SET100 เลือดสาดหนัก! ทั้งกลุ่มเหลือหุ้นบวกแค่ 1 ตัว
SET100 เลือดสาดหนัก! ทั้งกลุ่มเหลือหุ้นบวกแค่ 1 ตัว
11 ต.ค. 2561

ผู้สื่อข่าวรายงานว่า ดัชนีตลาดหุ้นไทยภาคเช้า ณ เวลา 11.52 น. อ ยู่ที่ 1,677.73 จุด ลดลง 44.09 จุด หรือ 2.56% มูลค่าซื้อขายที่ 39,973.53 ล้านบาท โดยการปรับตัวลงแรงเนื่องจากมีแรงเทขายในหุ้นขนาดใหญ่ โดยหุ้นที่ปรับตัวแรง 5 อันแรกอาทิ GLOW PTT SUPER CKP  MINT  ซึ่งปรับตัวลงแรงเกิน 4% ขณะเดียวกันเป็นที่น่าสนใจมีหุ้นกลุ่ม SET100 เพียง 1 ตัวที่บวกสวนภาวะตลาดดังตางรางประกอบ 

โดยหุ้น SET100 ที่บวกสวนภาะตลาดคือบริษัท จีเอฟพีที จำกัด (มหาชน) หรือ GFPT ณ เวลา 11.52 น. อยู่ที่ระดับ 14.80 บาท บวก 0.10 บาท หรือ 0.68% ด้วยมูลค่าซื้อขาย 48.92 ล้านบาท  
บล.กสิกรไทย  ระบุว่า GFPT มีสัญญาณดีจากราคาเนื้อไก่ภายในประเทศฟื้นตัวขึ้นอย่างต่อเนื่อง ซึ่ง KS Research มองว่าผ่านจุดต่ำสุดไปแล้ว ขณะที่ต้นทุนอาหารสัตว์พลิกไปอยู่ในขาลง (ราคาข้าวโพดและถั่วเหลืองที่ลดลงตั้งแต่ครึ่งหลังของปี 2562) และการที่จีนได้อนุญาติให้นำเข้าเนื้อไก่จากไทย ได้ทำให้ 1H61 GFPT สามารถส่งออกไก่ไปยังจีนดีที่สุดในรอบ 14 ปี เป็นอีกแรงที่ทำภาพการส่งออกเนื้อไก่โดยรวมแข็งแกร่ง ทั้งนี้ทิศทางการส่งออกไปที่ยังคงมุ่งสู่ทิศทางขาขึ้นต่อไปอีกในระยะกลาง เราจึงประเมินว่ากำไรปี 2562 จะฟื้นตัวขึ้นอย่างร้อนแรงที่ 56% YoY เป็น 1.7 พันล้านบาท แนะนำซื้อ ด้วยมูลค่าพื้นฐาน 16.50 บาท  
ด้านนายประกิต สิริวัฒนเกตุ ผู้อำนวยการฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยเช้านี้เปิดเทรดมาร่วงกว่า 40 จุด เป็นการ Panic ตามตลาดสหรัฐฯ ซึ่งยังมองว่าไม่ได้เป็นจุดเริ่มของการปรับฐานแรง เป็นแค่การอ่อนไหวของตลาดฯที่เกิดขึ้น อันเป็นผลจาก Valuation ของตลาดสหรัฐฯที่แพงไป ประกอบกับอัตราผลตอบแทนพันธบัตรสหรัฐฯ (Bond Yield) ก็อยู่ในระดับสูงด้วย
ซึ่งตลาดสหรัฐฯมีความเปราะบางอยู่แล้ว อย่างไรก็ดี คืนนี้ให้ติดตามตัวเลขเงินเฟ้อของสหรัฐฯ ถ้าออกมาไม่แรงตลาดฯก็น่าจะผ่อนคลายได้พร้อมให้ติดตามการทยอยประกาศผลประกอบการของบริษัทจดทะเบียนทั้งในสหรัฐฯ และไทย โดยมองว่าดัชนีฯจะดีดกลับขึ้นมาได้บ้างจึงให้แนวรับไว้ที่ 1,680 จุด ส่วนแนวต้าน 1,700 จุด